Otepää vallas on puhkenud tüli Pühajärve kooli pärast. Suve lõpus oli valla kava, et koolis esimest klassi tänavu ei avata. Nüüd on 7 lapsega klass siiski käigus, aga esmaspäeval vallandati kooli pikaaegne direktor Miia Pallase. Vallavanem toob põhjuseks kooli haljastusteenuste tellimisel hinnapakkumiste võtmata jätmise. Endine direktor leiab aga, et eelarve rikkumist pole olnud. Koolipere heidab vallale ette tormakate otsuste selgitustega koonerdamist. Jätkab Piret Ehrenpreis.